Nr. 14976/14.03.2023

**REFERAT DE APROBARE**

**la proiectul de hotărâre privind indexarea cu rata inflației a impozitelor şi taxelor locale**

**care constau într-o anumită sumă în lei sau care sunt stabilite pe baza unei anumite sume în lei, precum și limitele amenzilor care se fac venit la buget local**

Proiectul de hotărâre propus are ca scop indexarea cu rata inflației a impozitelor și taxelor locale, care constau într-o anumită sumă în lei sau care sunt stabilite pe baza unei anumite sume în lei, precum și limitele amenzilor care sunt venituri la bugetul local, în vederea respectării prevederilor art. 491 din Legea nr. 227/2015 privind Codul fiscal, cu modificările și completările ulterioare.

În conformitate cu dispozițiile cuprinse în Titlul IX al Codului fiscal indexarea impozitelor și taxelor locale cu rata inflației este o obligație legală a autorităților deliberative, iar dacă consiliului local nu adoptă hotărârea de indexare cu cel puţin 3 zile lucrătoare înainte de expirarea exerciţiului bugetar, în anul fiscal următor organul fiscal este obligat prin lege se aplice nivelurile maxime ale impozitelor și taxelor locale prevăzute de Codul fiscal, indexate potrivit prevederilor aceluiași articol.

În baza datelor comunicate de Institutul Național de Statistică privind Inflația și evoluția prețurilor de consum: Decembrie 2022 prin Comunicatul de presă nr. 13/13.01.2023, publicat pe site-ul Ministerului Dezvoltării, Lucrărilor Publice și Administrației, referitoare la rata inflației în anul 2022, rata inflației pentru anul 2022 este de 13,8%.

Sumele indexate se aprobă prin hotărâre a consiliului local, până la data de 30 aprilie și se aplică în anul fiscal următor.

Aceste sume indexate vor constitui baza stabilirii impozitelor și taxelor locale pe anul 2024, motiv pentru care rog Consiliul local al municipiului Sfântu Gheorghe să aprobe proiectul de hotărâre așa cum a fost redactat și prezentat.

**Primar**

**Antal Árpád András**